CELEX: 32004D0845(01)
Language: lt
Date: 1100217600000
Title: 2004/845/EB: 2004 m. lapkričio 12 d. Komisijos sprendimas, dėl leidimo pateikti į rinką pieno pagrindu pagamintus gėrimus, į kuriuos įdėta fitosterolių (fitostanolių), kaip naujus maisto produktus arba naujus maisto produktų ingredientus pagal Europos Parlamento ir Tarybos reglamentą (EB) Nr. 258/97 (pranešta dokumentu Nr. K(2004) 4289)

11.12.2004   
            
            
               LT
            
            
               Europos Sąjungos oficialusis leidinys
            
            
               L 366/14
            
         
      KOMISIJOS SPRENDIMAS
   
   2004 m. lapkričio 12 d.
   dėl leidimo pateikti į rinką pieno pagrindu pagamintus gėrimus, į kuriuos įdėta fitosterolių (fitostanolių), kaip naujus maisto produktus arba naujus maisto produktų ingredientus pagal Europos Parlamento ir Tarybos reglamentą (EB) Nr. 258/97
   (pranešta dokumentu Nr. K(2004) 4289)
   (tik tekstas anglų kalba yra autentiškas)
   (2004/845/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2000 m. rugsėjo 7 d. įmonė Novartis (dabar – Forbes Medi-Tech. Inc.) pateikė kompetentingoms Belgijos valdžios institucijoms prašymą pateikti į rinką pieno pagrindu pagamintus gėrimus, į kuriuos įdėta fitosterolio kaip naujus maisto produktus arba naujus maisto produktų ingredientus;
            
         
               (2)
            
            
               2001 m. kovo 30 d. kompetentingos Belgijos valdžios institucijos pateikė savo pradinę įvertinimo ataskaitą;
            
         
               (3)
            
            
               Savo pradinėje įvertinimo ataskaitoje kompetentinga Belgijos maisto produktų įvertinimo įstaiga padarė išvadą, kad reikia papildomo vertinimo;
            
         
               (4)
            
            
               2001 m. balandžio 27 d. Komisija perdavė šią pradinę įvertinimo ataskaitą visoms valstybėms narėms;
            
         
               (5)
            
            
               Maisto produktų mokslinis komitetas (MPMK) savo 2002 m. rugsėjo 26 d. nuomonėje „Bendras požiūris į ilgalaikes pasekmes vartojant padidintus fitosterolių iš daugiariopų mitybos šaltinių kiekius, akcentuojant β-karotino poveikį“ nurodė, kad nėra įrodymų, patvirtinančių, kad gaunama daugiau naudos suvartojant daugiau kaip 3 g per dieną ir kad dideli kiekiai gali sukelti nepageidaujamą poveikį ir kad dėl šios priežasties būtų išmintinga nevartoti augalų sterolio daugiau kaip 3 g per dieną. Be to, Europos Maisto produktų saugos inspekcijos (EFSA) pareigūnų grupė, atsakinga už dietinius produktus, mitybą ir alergijas savo 2003 m. lapkričio 25 d. nuomonėje „Dėl Komisijos prašymo, susijusio su įmonės Forbes Medi-Tech paraiška naujiems maisto produktams patvirtinti iš pieno pagamintus gėrimus, kuriuose yra augalų sterolio“ pritarė dėl šios paraiškos MPMK padarytoms išvadoms, padarytomis MPMK 2003 m. kovo 5 d. nuomonėje dėl paraiškų patvirtinti maisto produktus, kuriuose yra įvairių augalų sterolio, kad fitosterolių priedai yra saugūs, jeigu suvartojamas kiekis neviršija 3 g per dieną.
            
         
               (6)
            
            
               Komisijos reglamentu (EB) Nr. 608/2004 (2) dėl maisto produktų ir maisto ingredientų, į kuriuos įdėta fitosterolių, fitosterolių esterių, fitostanolių esterių, ženklinimo užtikrinama, kad vartotojai gaus reikiamą informaciją siekiant išvengti per didelio pridedamų fitosterolių kiekio;
            
         
               (7)
            
            
               Šiame Sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę.
            
         PRIĖMĖ ŠĮ SPRENDIMĄ:
   1 straipsnis
   1 priede aprašyti maisto produktai arba maisto produktų ingredientai, į kuriuos įdėta 2 priede apibrėžtų fitosterolių (fitostanolių), toliau – produktai, gali būti pateikiami į Bendrijos rinką.
   2 straipsnis
   Produktai pateikiami tokiu būdu, kad juos būtų galima lengvai padalinti į porcijas, į kurias yra įdėta daugiausia 3 g (viena porcija per dieną) arba 1 g (trys porcijos per dieną) fitosterolių (fitostanolių).
   Į gėrimų indą įdėtų fitosterolių (fitostenolių) kiekis neviršija 3 g.
   3 straipsnis
   Šis Sprendimas skiriamas įmonei Forbes Medi-Tech Inc. 750 West Pender Street, Vancouver B.C. V6C 2T8, Kanada.
   
      Priimta Briuselyje, 2004 m. lapkričio 12 m.
      
         
            Komisijos vardu
         
         David BYRNE
         
         
            Komisijos narys
         
      
   
   
      (1)  OL L 43, 1997 2 14, p. 1. Reglamentas su paskutiniais pakeitimais padarytais Reglamentu (EB) Nr. 1882/2003 (OL L 284, 2003 10 31, p. 1).
   
      (2)  OL L 97, 2004 4 1, p. 44.
   
      1 PRIEDAS
      1 straipsnyje nurodyti produktai
      Pieno tipo produktai, kaip, pvz., pusiau nugriebto pieno ir pusiau nugriebto pieno tipo produktai, jeigu pieno riebalai buvo iš dalies arba visai pakeisti augaliniais riebalais.
   
   
      2 PRIEDAS
      Fitosterolių ir fitostanolių, skirtų dėti į maisto produktus ir maisto produktų ingredientus, specifikacijos
      Apibrėžimas:
      Fitosteroliai ir fitostanoliai yra iš augalų ekstrahuoti steroliai ir stanoliai, galintys būti laisvųjų sterolių ir stanolių pavidalo ar esterifikuoti su maistinėmis riebalų rūgštimis.
      Sudėtis (tiriant dujų chromatografija liepsnos jonizacijos detektoriumi ar ekvivalentišku metodu):
      
                   
               
               
                  beta sitisterolio – mažiau kaip 80 %
               
            
                   
               
               
                  beta sitostanolio – mažiau kaip 15 %
               
            
                   
               
               
                  kampesterolio – mažiau kaip 40 %
               
            
                   
               
               
                  kampestanolio – mažiau kaip 5 %
               
            
                   
               
               
                  stigmasterolio – mažiau kaip 30 %;
               
            
                   
               
               
                  brasikasterolio – mažiau kaip 3 %
               
            
                   
               
               
                  kitų sterolių/stanolių – mažiau kaip 3 %.
               
            Tarša/grynumas (tiriant dujų chromatografija liepsnos jonizacijos detektoriumi ar ekvivalentišku metodu):
      Iš kitų šaltinių nei maistiniai augaliniai aliejai ekstrahuoti fitosteroliai ir fitostanoliai neturi būti užteršti, jų grynumas turi būti daugiau kaip 99 %.